.

वर्तमान काल (संक्षिप्त रूप में  या ) व्याकरणिक परिभाषा के अनुसार, क्रिया के जिस रूप से वर्तमान समय में मौजूद कोई स्थिति या किसी घटना के होने का संकेत मिलता है उसे 'वर्तमान काल' कहते हैं। अंग्रेज़ी में, इसका प्रयोग वर्तमान में हो रही कोई क्रिया, या कोई स्थिति, या भविष्य में होने वाली कोई घटना, या कोई ऐसी क्रिया जो भूत काल में शुरू हुई हो और वर्तमान में भी जारी हो दर्शाने के लिए किया जाता है। अधिकांश इंडो-यूरोपियन भाषाओं में वर्तमान काल के दो सामान्य प्रकार पाए जाते हैं: प्रेज़ेंट इंडीकेटिव (अर्थात वर्तमान काल और मूड-सूचक का संयोजित रूप) और प्रेज़ेंट सब्जंकटिव (अर्थात वर्तमान काल और संभाव्य-मूड का संयोजित रूप)।

जर्मेनिक भाषाएं

अंग्रेज़ी 
अंग्रेज़ी भाषा के वर्तमान काल को बोली के निम्नलिखित पहलुओं के साथ प्रयोग किया जा सकता है: 
 वर्तमान सरल (प्रेज़ेंट सिंपल) या सरल वर्तमान (सिंपल प्रेज़ेंट) काल, जिसका प्रयोग अनेक प्रकार से किया जाता है:

 आदतों और या दिनचर्या (अभ्यस्त पहलू से) दोनों का वर्णन करने के लिए - (आय ईट ब्रेकफस्ट एवरी मॉर्निंग ऐट 6.30 (मैं हर सुबह 6.30 बजे नाश्ता करता हूं).आय गो टू वर्क एवरी डे (मैं हर रोज़ काम पर जाता हूं) और सामान्य तथ्यों या सच का वर्णन करने के लिए (दि अर्थ रिवॉल्व्स अराउंड द सन (पृथ्वी सूर्य के चारों ओर घूमती है));

 विचार, भावनाएं और अन्य अपरिवर्तित होने वाली स्थितियों के वर्णन के लिए (स्थिति पहलू से) - (आय थिंक सो (मुझे ऐसा लगता है), आय लाइक इट (मुझे पसंद है), इट इज़ हॉट (यह गर्म है), द सन ऑलवेज़ शाइंस इन द डेज़र्ट (रेगिस्तान में सूरज हमेशा चमकता है));

 निकट भविष्य में होने वाली घटनाओं का संकेत देने के लिए - (ताकि सरल "वर्तमान" दरअसल भविष्य काल का संकेत दे) (आय टेक द ट्रेन टुमॉरो ऐट 6.00 (मैं कल 6.00 बजे की गाड़ी से जाने वाला हूं));

 किसी आश्रित उपवाक्य में भविष्य में कभी भी होने वाली घटनाओं की ओर संकेत करने के लिए - (आय विल रिटायर व्हेन आय रीच एज 65 (मैं जब 65 साल का हो जाऊंगा तब निवृत्त होऊंगा));

 विस्तृत जानकारी देने के लिए जैसे कि निर्देश का विवरण करने में (नाउ आय मिक्स दि इंग्रिडियंट्स (अब मैं सामग्रियों को मिश्रित करती हूं), नाउ आय पुट द पैन इन दि अवन (अब मैं पैन को अवन में रखती हूं))).

सरल वर्तमान काल में, अंग्रेज़ी में क्रिया पदों का प्रयोग समापन के बिना किया जाता है (आय गेट द लंच रेडी ऐट वन ओ'क्लॉक, यूज़ुअली), लेकिन एकवचन में प्रयुक्त अन्य पुरुषवाचक सर्वनाम (ही (he), शी (she), इट (it), योर फ्रेंड (your friend) इत्यादि के बाद) क्रिया पद के अंत में प्रत्यय -एस (s) या -ईएस (es) जोड़ दिया जाता है (इट गेट्स बिज़ी ऑन द वीकएंड्स. सारा कैचेस दि अर्ली ट्रेन.) 

सरल वर्तमान काल को अकसर समय से संबंधित क्रिया विशेषण के साथ प्रयोग किया जाता है, जैसा कि इन उदाहरणों में तिरछे अक्षरों में लिखे क्रिया विशेषण:

 आय ऑलवेज़ कम टू स्कूल बाय साइकल (मैं हमेशा साइकल से स्कूल आता हूं)।
 शी फ्रीक्वेंटली अरायव्ज़ हियर बिफोर मी (वह अकसर मुझसे पहले पहुंचती है)। 
 ही नेवर फर्गेट्स टू डू हिज़ होमवर्क (वह अपना होमवर्क करना कभी नहीं भूलता)। 
 आय औफ़न कैच द लेट बस होम (मैं अकसर देर बस से घर पहुंचता हूं)।
 एम्फैटिक प्रेज़ेंट : वर्तमान काल को ज़ोरदार तरीक़े से व्यक्त करने के लिए सहायक क्रिया पद 'डू' (do) और उसके साथ रूपांतरण किये बगैर मुख्य क्रिया पद का प्रयोग किया जाता है, (आय डू वॉक, ही डज़ वॉक).

 प्रेज़ेंट प्रोग्रेसिव या प्रेज़ेंट कंटिन्यूअस, अभी, इसी वक़्त हो रही घटनाओं या क्रियाओं के विवरण के लिए इसका प्रयोग किया जाता है, उदाहरण के लिए, मैं यह विकी लेख पढ़ रहा हूं और मैं इसमें काट-छांट करने की सोच रहा हूं. इस काल को दर्शाने के लिए क्रिया पद "टू बी" (to be) के मौजूदा रूप को 'प्रेज़ेंट पार्टिसिपल' (वर्तमान कृदंत) के साथ प्रयुक्त किया जाता है; 

 प्रेज़ेंट परफ़ेक्ट, जो अंग्रेज़ी में पूर्वव्यापी पहलू से जुड़ा वर्तमान काल है (आय हैव विज़िटेड पेरिस सेवरल टाइम्स (मैंने कई बार पेरिस की यात्रा की है) यह वाक्य पूर्व क्रिया के आधार पर वर्तमान स्थिति का वर्णन करता है; आय हैव लिसंड टु यू फ़ॉर फाइव मिनिट्स नाउ (मैंने आपको अब पांच मिनट तक सुना है));

 प्रेज़ेंट परफ़ेक्ट प्रोग्रेसिव, जिसके द्वारा उन घटनाओं या क्रियाओं का वर्णन किया जा सकता है जिनकी शुरुआत भूतकाल में कभी हुई थी और वर्तमान में भी जारी है, उदाहरण के लिए, आय हैव बीन रीडिंग दिस आर्टिकल फॉर सम टाइम नाउ' (मैं कुछ समय से यह लेख पढ़ रहा हूं)।

 रोमांस भाषाएं 
रोमांस भाषाओं की व्युत्पत्ति लैटिन भाषा, ख़ासकर पश्चिमी 'वल्गर लैटिन' से हुई है। परिणामस्वरूप उनकी उपयोगिता और रूप-रचना में भी समानता होती है।

 लैटिन भाषा में वर्तमान सूचक काल 
लैटिन भाषा में, वर्तमान काल को प्रोग्रेसिव या सरल के रूप में दर्शाया जा सकता है। निम्नलिखित शब्द क्रियारूप लैटिन भाषा में वर्तमान सूचक काल के उदाहरण हैं।

 फ्रांसीसी भाषा में वर्तमान सूचक काल 
फ्रांसीसी भाषा में, वर्तमान काल का प्रयोग वैसे ही किया जाता है जैसा अंग्रेज़ी में किया जाता है। नीचे दिए शब्द क्रियारूप फ्रांसीसी भाषा में वर्तमान काल के उदाहरण हैं।

प्रेज़ेंट कंटिन्यूअस को व्यक्त करने (और इस पर ज़ोर देने) के लिए, "en train de" (एन ट्रेन डि) या "en cours de" (एन कूर्स डि) जैसे अभिव्यंजनों का प्रयोग किया जा सकता है। उदाहरण के लिए, Jean est en train de manger, का अंग्रेज़ी अनुवाद होगा John is eating' (जॉन इज़ ईटिंग), या 'John is in the middle of eating' (जॉन इज़ इन द मिड्ल ऑफ़ ईटिंग) . On est en train de''' chercher un nouvel appartement का अंग्रेज़ी अनुवाद होगा We are looking for a new apartment (वी आर लुकिंग फॉर अ न्यू अपार्टमेन्ट), we are in the process of finding a new apartment (वी आर इन द प्रोसेस ऑफ़ फाइंडिंग अ न्यू अपार्टमेन्ट). 

 पुर्तगाली भाषा में वर्तमान सूचक काल 
पुर्तगाली भाषा में, वर्तमान काल का प्रयोग लगभग हूबहू स्पैनिश भाषा की तरह ही किया जाता है। यहां दिए शब्द क्रियारूप पुर्तगाली भाषा में वर्तमान सूचक काल के उदाहरण हैं।

 स्पैनिश भाषा में वर्तमान सूचक काल 
स्पैनिश भाषा में, वर्तमान काल का प्रयोग अंग्रेज़ी की तरह ही किया जाता है। यहां दिए शब्द क्रियारूप स्पैनिश भाषा में वर्तमान सूचक काल के उदाहरण हैं।

यह स्पष्ट करना ज़रूरी है कि vostros और ustedes का मतलब एक ही है और लैटिन अमेरिका में बोली जाने वाली स्पैनिश भाषा में कभी-कभी vostros की जगह ustedes का इस्तेमाल किया जाता है।

 स्लाविक भाषाएं 
 बल्गेरियाई भाषा में वर्तमान सूचक काल 
बल्गेरियाई भाषा में, अपूर्ण क्रिया पद के वर्तमान सूचक काल का प्रयोग अंग्रेज़ी में होने वाले इस्तेमाल से बहुत मिलता-जुलता है। इसे प्रेज़ेंट प्रोग्रेसिव (प्रगतिशील वर्तमान) की तरह भी इस्तेमाल किया जा सकता है। नीचे दिए शब्द क्रियारूप बल्गेरियाई भाषा में वर्तमान सूचक काल के उदाहरण हैं।*' प्राचीन भाषा में प्रयुक्त, आधुनिक भाषा में क्रियार्थक संज्ञा उपलब्ध नहीं है।

 मैसीडोनियाई भाषा में वर्तमान काल 

मैसीडोनियाई भाषा में अपूर्ण क्रिया पदों के इस्तेमाल से वर्तमान काल बनता है। नीचे दी गयी तालिका में write (пишува/pišuva), speak (говори/govori), love (сака/saka) और open (omeopa/otvora'') क्रिया पदों के क्रियारूप उदाहरण दिए गए हैं।

फिनो-यूग्रिक भाषाएं

फीनिश भाषा में वर्तमान सूचक काल 

फीनिश भाषा में, क्रिया पद में सर्वनामों का अपना ही अलग समापन होता है। इन क्रिया पदों को सर्वनाम के बगैर (he/she=han को छोड़कर) भी इस्तेमाल किया जा सकता है।

ऐल्टायिक भाषाएं

तुर्की भाषा में वर्तमान सूचक काल 
तुर्की भाषा में, स्वर-संगति के अनुसार सर्वनामों का अपना अलग ही समापन होता है।
वर्तमान काल में प्रत्यय "r" लगता है।

इन्हें भी देखें 
 ऐतिहासिक वर्तमान
 भविष्य काल
 भूत काल
 व्याकरणिक पहलू
 काल-पहलू-स्वभाव

सन्दर्भ

बाहरी कड़ियाँ 
 अंग्रेज़ी पृष्ठ
 4 वर्तमान काल पर विवरण
 अंग्रेजी में वर्तमान काल का प्रयोग
 अंग्रेजी व्याकरण कार्य-पत्र
 साधारण वर्तमान काल

व्याकरणिक काल
गूगल परियोजना